નડિયાદ ટાઉન પોલીસે આરોપી પિતાના બે દિવસના રિમાન્ડ મળતા તેની વધુ પુછતાછ હાથ ધરી હતી. જેમાં તે ફક્ત એક જ રટણ કર્યે રાખતો હતો કે મારાથી મારી બાળકી પર દુષ્કર્મ થઈ ગયું છે. ઉપરાંત તેણે એમ પણ જણાવ્યું હતું કે એકવાર નહીં પરંતુ તે દોઢ વર્ષની હતી ત્યારથી લઈને અઢી વર્ષની થઈ ત્યાં સુધી પાંચેક વાર મારાથી આવું કામ થયેલું છે. ઉપરાંત મારા માતા – પિતાને પણ મેં બે વાર મારી બાળકી પર અત્યાચાર ગુજારતા જોયા છે. આવી કમકમાટી અને રૂવાંડા ઉભા કરી દેનારી કબુલાતે ખુદ પોલીસકર્મીઓને પણ વિચારતા કરી દીધા છે.